2012-ben a Formula Renault 3.5-ba igazolt és csatlakozott a ISR Racing csapatához. Csapattársa Jake Rosenzweig lett. Az első versenyhétvégén a spanyol Ciudad del Motor de Aragón pályán a második futamon már a dobogó második fokán állhatott. A monacói pályán pole-ból indulva sikerült megnyernie a futamot, majd a másnapi futamon bronzérmes lett. Az orosz pályán rögtön egy harmadik helyett szerzett meg, majd másnap kiesett a versenyből. Silverstone-ban a második versenyen a szezon során a második futam győzelmét is megszerezte, amivel 1 ponttal vezetett Jules Bianchi előtt a bajnokság második helyéért vívott külön harcban. A Circuit Paul Ricard pályán harmadik lett a második futamon. A katalán versenypályán második helyen ért célba. A szezont az összetett 3. helyen zárta Robin Frijns és Jules Bianchi mögött.